De følgende to [[år]] gentog klubben bedriften og endte på andenpladsen i ligaen efter [[HK CSKA Moskva|CSKA Moskva]]. [[Aleksandr Golikov]]s lillebror, [[Vladimir Golikov]], debuterede i [[Sovjetisk mesterskab i ishockey 1977-78|sæsonen 1977-78]], og et [[år]] senere blev truppen udvidet med [[Sergej Svetlov]]. I [[1979]] blev Prirodin og brødrene Golikov hædret som bedste angrebskæde i ligaen, og Prirodin blev også bedste målscorer med 32 mål. Inden [[Sovjetisk mesterskab i ishockey 1979-80|sæsonen 1979-80]] blev [[Vitalij Davydov]] præsenteret som ny træner, og samme sæson debuterede [[Anatolij Semjonov]] og [[Sergej Jasjin]] i [[Sovjetisk mesterskab i ishockey|den bedste række]]. Ved [[Vinter-OL 1980|de olympiske vinterlege]] i [[Lake Placid]] i [[1980]] blev Dynamo repræsenteret af flere spillere, bl.a. Maltsev, Vasiljev og Golikov-brødrene, som i det såkaldte "[[Miracle on Ice]]" måtte nøjes med [[sølvmedalje]]rne. De første styrkeprøver mod hold fra [[National Hockey League]] førte holdet til [[Vancouver]], [[Edmonton]], [[Winnipeg]] og [[Washington D.C.]], hvor det tabte med 2−6 til [[Vancouver Canucks]], vandt over [[Winnipeg Jets (1972-96)|Winnipeg Jets]] og [[Edmonton Oilers]] med 7−0 og 4−1, og spillede uafgjort 5−5 med [[Washington Capitals]].
Historie Sport Foreninger Organisationer